ஏப்ரல் 7 ஆவடியிலிருந்து வேளச்சேரிக்கு புறப்பட்ட ரயில் கடற்கரை வரை நன்றாக வந்தது. பிறகு வேளச்சேரி புறப்பட்ட அந்த மின்ரயில் திருவல்லிக்கேணி தாண்டியதும் மிக மிக மெதுவாக ஊர்ந்தது. கடைசியாக கலங்கரை விளக்கம் தாண்டி முண்டகக்கண்ணியம்மன் கோயில் வந்து புறப்பட்ட ரயில் பாதி பெட்டிகள் நடைமேடைக்கு வெளியேயும் மீதி உள்ளேயும் இருந்தன. வண்டி ரிப்பேர் என்று எல்லோரும் இறங்கி நடங்கள் என ஊழியர் ஒருவர் கூறியதும் பள்ளிக்குத்தேர்வு எழுதச் சென்ற நிறைய மாணவர்கள் வண்டியிலிருந்து குதித்து மயிலாப்பூரை நோக்கி நடக்கத் துவங்கினர், பிறகுதான் தெரிந்தது. சொல்லி வைத்த மாதிரி 9.00 மணியிலிருந்து 9.15 மணி வரை ஸ்டேஷனுக்கு வெளியே நிறுத்தி இருபது நிமிடங்கள் கழித்து புறப்படும் என்று.... பாவம் இது தெரியாத அப்பாவி பயணிகள் சிலர் இறங்கி நடக்கத் துவங்கிவிட்டனர். இதே நிலைதான் மந்தைவெளியிலிருந்து கடற்கரை நோக்கிச் சென்ற ரயிலின் ஓட்டுநரும் இதே பாணியில் தங்கள் எதிர்ப்பைப் பதிவு செய்தனர். மந்தைவெளியிலிருந்து மயிலாப்புரை நோக்கி வந்த பயணிகளின் எண்ணிக்கை அதிகம். இதை ஒலிபெருக்கியில் அறிவித்திருந்தால் அருமையாக இருந்திருக்கும். பயணிகளும் குழப்பமடைந்திருக்க மாட்டார்கள்....